****

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 021-01/08-01/1**

**URBROJ: 2198/31-02-21-4**

**Gračac, 31. ožujka 2021. g.**

Na temelju članka 33. Zakona o lokalnoj i područnoj (regionalnoj) samoupravi (Narodne novine br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 123/17, 98/19 i 144/20) te članka 32. Statuta Općine Gračac („Službeni glasnik Zadarske županije“ br. 11/13, „Službeni glasnik Općine Gračac“ br. 1/18, 1/20), Općinsko vijeće Općine Gračac na svojoj 28. sjednici održanoj 31. ožujka 2021. godine donosi

# IZMJENE I DOPUNE

# POSLOVNIKA OPĆINSKOG VIJEĆA

# OPĆINE GRAČAC

**Članak 1.**

U Poslovniku Općinskog vijeća Općine Gračac („Službeni glasnik Zadarske županije“ 9/10, 11/13, „Službeni glasnik Općine Gračac“ 1/18, 1/20) u članku 20. stavku 1. riječi: „zamjenici načelnika“ zamjenjuju se riječima: „zamjenik općinskog načelnika iz reda pripadnika srpske nacionalne manjine“.

U stavku 2. iza riječi: „zamjenika općinskog načelnika“ dodaju se riječi: „iz reda pripadnika srpske nacionalne manjine“.

U stavku 3. riječ: „zamjenike“ zamjenjuje se riječima: „zamjenika općinskog načelnika iz reda pripadnika srpske nacionalne manjine“, a riječ: „zamjenici“ zamjenjuje se riječima: „zamjenik općinskog načelnika iz reda pripadnika srpske nacionalne manjine“.

**Članak 2.**

U članku 21. stavku 1. riječ: „zamjenici“ zamjenjuje se riječima: „zamjenik općinskog načelnika iz reda pripadnika srpske nacionalne manjine“.

**Članak 3.**

U članku 43. stavku 3. riječi: „i njegovog zamjenika koji je izabran zajedno s njim“ brišu se.

**Članak 4.**

U članku 43.a stavak 2. mijenja se i glasi:

„Odluku o privremenom financiranju iz stavka 1. ovoga članka donosi do 31. prosinca Općinsko vijeće u skladu s posebnim zakonom na prijedlog općinskog načelnika ili povjerenika Vlade Republike Hrvatske te na prijedlog 5 vijećnika.“.

**Članak 5.**

U članku 45. stavku 1. riječi: „zamjenicima načelnika“ zamjenjuju se riječima: „zamjeniku općinskog načelnika iz reda pripadnika srpske nacionalne manjine“.

U stavku 3. riječi: „zamjenicima načelnika“ zamjenjuju se riječima: „zamjeniku općinskog načelnika iz reda pripadnika srpske nacionalne manjine“.

U stavku 8. riječi: „zamjenici načelnika“ zamjenjuju se riječima: „zamjenik općinskog načelnika iz reda pripadnika srpske nacionalne manjine“.

**Članak 6.**

U članku 47. riječi: „zamjenici načelnika“ zamjenjuju se riječima: „zamjenik općinskog načelnika iz reda pripadnika srpske nacionalne manjine“.

**Članak 7.**

U članku 56. stavku 5. riječi: „zamjenicima općinskog načelnika“ zamjenjuju se riječima: „zamjeniku općinskog načelnika iz reda pripadnika srpske nacionalne manjine“.

**Članak 8.**

Iza članka 56. dodaje se članak 56.a koji glasi:

„Članak 56. a

U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje i sigurnost stanovništva te imovinu veće vrijednosti, za vrijeme trajanja posebnih okolnosti sjednice Općinskog vijeća mogu se održavati elektroničkim putem u skladu s tehničkim mogućnostima Općine.

Ako se sjednica po odluci predsjednika Općinskog vijeća u slučaju iz stavka 1. ovog članka održava putem elektroničke pošte, predsjednik u pozivu za sjednicu određuje dan i vrijeme održavanja sjednice te daje upute o načinu i rokovima sudjelovanja i izjašnjavanja.

Glasovanje može biti određeno i putem obrasca za glasovanje koji se dostavlja predsjedniku i službeniku nadležnog upravnog odjela koji sastavlja zapisnik sa sjednice Općinskog vijeća i ostalim vijećnicima (odgovori svima/Reply All).

Glasovanje se može provesti i putem programskog rješenja (aplikacije).

Ako se sjednica po odluci predsjednika Općinskog vijeća održava putem video konferencije, na sjednicu sazvanu i održanu putem video konferencije primjenjuju se odredbe ovog Poslovnika o rokovima za sazivanje sjednice, dostavu materijala, predlaganju točaka dnevnog reda, postavljanju vijećničkih pitanja, dostavi amandmana, održavanju reda na sjednici i glasovanju.“.

**Članak 9.**

U članku 68. stavak 3. mijenja se i glasi:

„Ako je raspisivanje referenduma za opoziv općinskog načelnika predložilo 2/3 članova Općinskog vijeća, odluku o raspisivanju referenduma za opoziv općinskog načelnika Općinsko vijeće donosi dvotrećinskom većinom glasova svih članova Općinskog vijeća.“.

**Članak 10.**

Ove Izmjene i dopune Poslovnika Općinskog vijeća Općine Gračac stupaju na snagu osmog dana nakon objave u „Službenom glasniku Općine Gračac“, osim članaka 1., 2., 3., 5., 6., 7. i 9. koji stupaju na snagu na dan stupanja na snagu odluke o raspisivanju prvih sljedećih redovnih lokalnih izbora za članove predstavničkih tijela jedinica lokalne i područne (regionalne) samouprave te općinske načelnike, gradonačelnike i župane.

**PREDSJEDNIK:**

**Tadija Šišić, dipl. iur.**